चिदंबरम को कोर्ट से झटके के साथ राहत भी! घर में पके हुए भोजन पर CBI को ऐतराज नहीं  
पूर्व वित्त मंत्री पी चिदंबरम को झटके के साथ राहत भी
घर का बना भोजन देने पर सीबीआई को आपत्ति नहीं
17 अक्टूबर तक के लिए न्यायिक हिरासत बढ़ाई गई
इससे पहले 74 साल के पी चिदंबरम ने अपनी जमानत याचिका में सुप्रीम कोर्ट से कहा था कि चूंकि उन्हें जेल के अंदर मिलने वाले भोजन की आदत नहीं है, इसके चलते उनका स्वास्थ्य बिगड़ रहा है और उनका वजन चार किलो तक कम हो गया है. अगर कोर्ट के द्वारा अनुरोध स्वीकार कर लिया जाता है, तो चिदंबरम को दिन में दो बार घर का बना भोजन लाने की अनुमति दी जाएगी.
तिहाड़ जेल में बंद चिदंबरम की याचिका में कहा गया, 'उनका स्वास्थ्य खराब है. वह जेल में बंद हैं और उन्हें वह भोजन दिया जा रहा है, जिसकी उन्हें आदत नहीं है. न्यायिक हिरासत में उनका पहले ही चार किलो वजन घट चुका है.' जमानत याचिका में कहा गया, 'चिदंबरम 42 दिनों से कैद में हैं, जिसमें 15 दिनों की सीबीआई की अधिकतम कस्टडी रिमांड की अवधि शामिल है. इसलिए उनका निरंतर हिरासत में रहना सजा का रूप है, क्योंकि उनकी हिरासत न तो ली जा सकती है और न ही जांच के उद्देश्य से आवश्यक है.'